Det bliver den hidtidige assistenttræner, Peter Elstrup, der bliver cheftræner i Randers FC efter fyrede Ove Christensen. Den nye cheftræner får den tidligere FC Midtjylland-træner Allan Kuhn som assistent. - Det tog mig ikke lang tid at takke ja, især da jeg fik stillet Allan Kuhn i udsigt som assistent. - Han har masser af spidskompetencer at drage nytte af, og det gør, at jeg kan koncentrere mig om de ting, som jeg synes er vigtige for, at vi kan opnå vores mål, nemlig forbliven i Superligaen og succes i pokalturneringen, siger Peter Elstrup til Randers FC's hjemmeside. Allan Kuhn glæder sig til at genoptage trænergerningen som assistent. - Da jeg fik muligheden for at hjælpe til som assistenttræner for Peter Elstrup, var det en mulighed, som jeg gerne ville tage. Jeg vil gerne være med til at undgå, at Randers FC ryger ud af Superligaen, og at vi samtidig får et godt resultat i pokalturneringen, siger han.

Referat:
Peter Elstrup bliver cheftræner, og den tidligere assistenttræner i AaB -Allan Kuhn - bliver nu hans assistent hos nedrykningstruede Randers FC.